CELEX: 32020R0205
Language: fi
Date: 2020-02-14 00:00:00
Title: Komission asetus (EU) 2020/205, annettu 14 päivänä helmikuuta 2020, asetuksen (EY) N:o 2073/2005 muuttamisesta siltä osin kuin on kyse Salmonellasta matelijoiden lihassa (ETA:n kannalta merkityksellinen teksti)

17.2.2020   
               
               
                  FI
               
               
                  Euroopan unionin virallinen lehti
               
               
                  L 43/63
               
            
         KOMISSION ASETUS (EU) 2020/205,
         annettu 14 päivänä helmikuuta 2020,
         asetuksen (EY) N:o 2073/2005 muuttamisesta siltä osin kuin on kyse Salmonellasta matelijoiden lihassa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 4 artiklan 4 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 2073/2005 (2) säädetään tiettyjä mikro-organismeja koskevista mikrobiologisista vaatimuksista sekä täytäntöönpanosäännöistä, joita elintarvikealan toimijoiden on noudatettava asetuksen (EY) N:o 852/2004 4 artiklassa tarkoitettujen yleisten ja erityisten hygieniavaatimusten täyttämiseksi.
                  
               
                     (2)
                  
                  
                     Asetuksessa (EY) N:o 2073/2005 säädetään erityisesti elintarvikkeiden turvallisuutta koskevista vaatimuksista, joilla määritetään tuotteen tai elintarvike-erän hyväksyttävyys, kun on kyse markkinoille saatettavista tuotteista. Mainitussa asetuksessa ei säädetä elintarvikkeiden turvallisuutta koskevista vaatimuksista matelijoiden lihan osalta.
                  
               
                     (3)
                  
                  
                     Euroopan elintarviketurvallisuusviranomaisen (EFSA) ja Euroopan tautienehkäisy- ja -valvontakeskuksen julkaisemassa asiakirjassa ”European Union summary report on trends and sources of zoonoses, zoonotic agents and food-borne outbreaks in 2016” (3) todetaan, että ihmisen salmonelloosi on toiseksi eniten raportoitu ihmisillä esiintyvä elintarvikevälitteinen tauti unionissa, ja tapauksia raportoidaan vuosittain noin 95 000.
                  
               
                     (4)
                  
                  
                     Vuonna 2007 EFSA hyväksyi tieteellisen lausunnon, joka koskee matelijoiden lihan syömiseen liittyviä kansanterveydellisiä riskejä (4) ja jonka mukaan matelijat ovat hyvin tunnettuja reservuaareja Salmonella-lajeille. Tieteellisessä lausunnossa tarkastellaan tarhauskäytäntöjä ja havaitaan, että elävissä krokotiilieläimissä on dokumentoitu korkea kantajuusaste suolistossa; tämä heijastuu yhtä korkeana saastumisasteena niistä saadussa tuoreessa ja jäädytetyssä lihassa. Tieteellisen lausunnon päätelmänä on, että Salmonellaa pidetään merkittävimpänä bakteerivaarana, joka voi esiintyä matelijoiden lihassa, ja se muodostaa merkittävän riskin kansanterveydelle.
                  
               
                     (5)
                  
                  
                     Matelijoiden lihan tuotanto unionissa on vähäistä, mutta niiden tietojen mukaan, jotka ovat saatavilla Eurostatin viitetietokannassa kansainvälisen tavarakaupan yksityiskohtaisista tilastoista (Comext) (5), matelijoista saatavien tuoreen, jäähdytetyn tai jäädytetyn lihan ja muiden syötävien osien tuonti kolmansista maista on ollut kasvussa viimeisten kymmenen vuoden aikana; tuontimäärä on kasvanut 50 prosenttia vuosina 2007–2017, ja vuosittainen tuonti unioniin on keskimäärin lähes 100 tonnia.
                  
               
                     (6)
                  
                  
                     Kun otetaan huomioon mahdollinen merkittävä terveysriski, joka aiheutuu matelijoiden lihassa mahdollisesti esiintyvästä Salmonellasta, olisi asetuksessa (EY) N:o 2073/2005 säädettävä elintarvikkeiden turvallisuutta koskevasta vaatimuksesta matelijoiden lihan osalta. Tällä elintarvikkeiden turvallisuutta koskevalla vaatimuksella olisi velvoitettava elintarvikealan toimijat toteuttamaan aiemmissa matelijoiden lihan tuotantovaiheissa toimenpiteitä, jotka vähentävät kaikkien kansanterveyden kannalta merkittävien Salmonellan serotyyppien esiintymistä.
                  
               
                     (7)
                  
                  
                     Kansainvälinen standardi EN/ISO 6579-1 on horisontaalinen menetelmä Salmonellan toteamiseksi elintarvikkeista ja rehuista. Asetuksen (EY) N:o 2073/2005 liitteessä I säädetään, että kyseistä standardia käytetään Salmonellaan liittyvien, elintarvikkeiden turvallisuutta koskevien vaatimusten analyyttisenä vertailumenetelmänä. Sen vuoksi olisi säädettävä, että sitä käytetään analyyttisenä vertailumenetelmänä, jolla varmistetaan matelijoiden lihaa koskevan Salmonellaan liittyvän elintarvikkeiden turvallisuutta koskevan vaatimuksen täyttyminen.
                  
               
                     (8)
                  
                  
                     Sen vuoksi asetusta (EY) N:o 2073/2005 olisi muutettava.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 2073/2005 seuraavasti:
            
                        1)
                     
                     
                        Lisätään 2 artiklaan q alakohta seuraavasti:
                        
                                    ”q)
                                 
                                 
                                    ’matelijoiden lihalla’ tarkoitetaan matelijoiden lihaa sellaisena kuin siitä säädetään komission delegoidun asetuksen (EU) 2019/625 2 artiklan 16 alakohdassa (*1)
                                    
                                 
                              
                           (*1)  Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18)”"
                        
                     
                  
                        2)
                     
                     
                        Muutetaan liite I tämän asetuksen liitteen mukaisesti.
                     
                  
         
            2 artikla
         
         
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 139, 30.4.2004, s. 1.
         
            (2)  Komission asetus (EY) N:o 2073/2005, annettu 15 päivänä marraskuuta 2005, elintarvikkeiden mikrobiologisista vaatimuksista (EUVL L 338, 22.12.2005, s. 1).
         
            (3)  EFSA Journal 2017;15(12):5077.
         
            (4)  EFSA Journal (2007) 578, 1–55.
         
            (5)  Yhdistetyn nimikkeistön koodit 0208 50 00 ja 0210 93 00, sellaisina kuin ne ovat määriteltyinä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta annetussa komission täytäntöönpanoasetuksessa (EU) 2017/1925 (EUVL L 282, 31.10.2017, s. 1).
      
      
         
            LIITE
            Muutetaan asetuksen (EY) N:o 2073/2005 liite I seuraavasti:
            
                        1)
                     
                     
                        lisätään 1 lukuun rivi 1.30 seuraavasti:
                        
                                    Elintarvikeluokka
                                 
                                 
                                    Mikro-organismit/niiden toksiinit ja metaboliitit
                                 
                                 
                                    Näytteenottosuunnitelma
                                 
                                 
                                    Rajat
                                 
                                 
                                    Analyyttinen vertailumenetelmä
                                 
                                 
                                    Vaatimuksen soveltamisvaihe
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    ”1.30 Matelijoiden liha
                                 
                                 
                                    
                                       Salmonella
                                    
                                 
                                 
                                    5
                                 
                                 
                                    0
                                 
                                 
                                    Ei todettavissa 25 g:ssa
                                 
                                 
                                    EN ISO 6579-1
                                 
                                 
                                    Myyntiaikana markkinoille saatetut tuotteet”
                                 
                              
                  
                        2)
                     
                     
                        Korvataan 1 luvussa alaviite 2 seuraavasti:
                        
                                    ”(2)
                                 
                                 
                                    Kohdissa 1.1–1.24, 1.27 a ja 1.28–1.30 m = M.”